Afnan Hamimi Taib Azamudden

Afnan Hamimi Taib Azamudden ialah seorang ahli politik Parti Islam Se-Malaysia dan ilmuwan dari negeri Kedah, Malaysia. Beliau telah dipilih sebagai Ahli Dewan Rakyat bagi Parlimen  sejak 2022. Beliau telah dipilih sebagai Ketua Pemuda PAS Malaysia pada 2023.

Beliau pernah dilantik menjadi Ahli Majlis Agama Islam Negeri Pulau Pinang dan Jawatankuasa Fatwa Negeri Pulau Pinang pada tahun 2012 hingga 2015. Selepas kemelut politik Kedah 2020 selesai, beliau telah dilantik menjadi Setiausaha Politik kepada Menteri Besar Kedah, Muhammad Sanusi Md Nor.

Kehidupan awal dan pendidikan 
Afnan Hamimi merupakan anak kepada bekas Imam Besar Masjid Negara, Dato' Taib Azamudden Md Taib, dan merupakan abang kepada Pencetus Ummah Akram, peserta rancangan Pencetus Ummah terbitan Astro.

Afnan Hamimi melanjutkan pengajian Diploma Pengajian Islam (Usuluddin) dari Kolej Ugama Sultan Zainal Abidin (KUSZA), Terengganu. Kemudian beliau melanjutkan pengajian Sarjana Muda Usuluddin (Tafsir) di Universiti Al-Azhar, Mesir, sebelum melanjutkan pengajian Sarjana Pengurusan Pembangunan Islam di Universiti Sains Malaysia (USM), Pulau Pinang.

Karier awal 
Afnan Hamimi berkhidmat sebagai pengurus besar untuk Ahsana Enterprise. Beliau juga berkhidmat sebagai Ahli Majlis Agama Islam Pulau Pinang (2012–2015), Ahli Jawatankuasa Fatwa Pulau Pinang (2013–2015), Ahli Lembaga Pengarah Kolej Islam Teknologi Antarabangsa (2013–2015) dan Pengerusi Jawatankuasa Teknikal Penubuhan Perbadanan Wakaf Pulau Pinang (2014).

Karier politik 
Beliau berkhidmat sebagai ketua sayap Pemuda PAS Pulau Pinang. Kemudian, beliau memenangi pemilihan sebagai naib ketua sayap Pemuda PAS dari 2021 hingga 2023. Beliau menang tanpa bertanding untuk jawatan ketua sayap Pemuda PAS pada pemilihan pimpinan PAS 2023. Beliau pernah berkhidmat sebagai Setiausaha Politik kepada Menteri Besar Kedah, Muhammad Sanusi Md Nor pada tahun 2020 hingga 2022.

Pada pilihan raya umum 2022, beliau memenangi kerusi untuk Alor Setar dan menjadi orang Melayu pertama yang mewakili kawasan itu.

Kehidupan peribadi 
Afnan Hamimi telah berkhawin dengan Najibatulhuda Abdul Raman dan mereka dikurniakan dengan enam orang anak.

Keputusan pilihan raya

Baca lagi 
 Jabatan Mufti Negeri Pulau Pinang

Rujukan 

Anggota Parti Islam Se-Malaysia
Setiausaha Politik (Malaysia)
Alumni Universiti Al-Azhar
Anak ahli politik Malaysia
Ahli politik Malaysia berketurunan Melayu
Ahli Dewan Rakyat, Parlimen Malaysia ke-15
Adik-beradik ahli politik Malaysia